Κοτόπουλο φιλέτο με εσπεριδοειδή
Ένα σπέσιαλ φαγητό για ιδιαίτερες περιστάσεις.
χυμός και ξύσμα από 2 πορτοκάλια*, χυμός και ξύσμα από 1 λεμόνι*, χυμός και ξύσμα από 3 μανταρίνια*, αλάτι, πιπέρι, 150 ml κονιάκ, οι φέτες από 1 μεγάλο πορτοκάλι, καθαρισμένες από κουκούτσια και όσο γίνεται από τη λεπτή άσπρη φλούδα και τις ίνες τους, τα φύλλα από 1 κλωναράκι μαντζουράνα ή 1/2 κουτ. γλυκού ξερή, 1/2 κιλό φρέσκο, τρυφερό σπανάκι, 100 ml ελαιόλαδο, 1 κουτ. γλυκού βαλσαμικό ξίδι, χυμός από 1 πορτοκάλι, πιπέρι, 1 κουτ. σούπας κάππαρη
Για να ετοιμάσουμε το κοτόπουλο φιλέτο με εσπεριδοειδή ανακατεύουμε καλά τα υλικά της μαρινάδας και μαρινάρουμε τα φιλέτα για 1 ώρα στο ψυγείο. Τα βγάζουμε από τη μαρινάδα και τα στεγνώνουμε ελαφρώς με χαρτί κουζίνας.Ζεσταίνουμε ένα αντικολλητικό τηγάνι σε δυνατή φωτιά και μόλις κάψει λαδώνουμε τα φιλέτα και τα ροδίζουμε στο τηγάνι και από τις δύο πλευρές.Ελέγχουμε αν έγιναν κόβοντας ένα κομμάτι από ένα φιλέτο - δεν πρέπει στο εσωτερικό του να υπάρχει ίχνος αίματος.Αν χρειαστεί, συνεχίζουμε το ψήσιμο προσθέτοντας λίγη μαρινάδα επιπλέον.Χτυπάμε όλα τα υλικά στο μούλτι. Ανακατεύουμε το σπανάκι με τις φέτες του πορτοκαλιού και τη μαντζουράνα.Ρίχνουμε το ντρέσινγκ στη σαλάτα και ανακατεύουμε καλά.Κόβουμε τα φιλέτα σε λεπτές φέτες, τις βάζουμε όμορφα σε μια πιατέλα και συνοδεύουμε με τη σαλάτα.
Κοτόπουλο